มีตุ่มขึ้นเล็กๆคล้ายสิวตรงหุ้มปลายใต้อวัยวะเพศชายขึ้นมา1จุดอยากทราบว่าเกิดจากอะไรหรือเป็นอะไรครับ
สวัสดีค่ะอาการมีตุ่มเล็กๆขึ้นตรงหนังหุ้มปลายอวัยวะเพศชาย ลักษณะคล้ายตุ่มสิวนั้น อาจจะเกิดจาก เริมที่อวัยวะเพศ มาด้วยกลุ่มของตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส สาเหตุอื่นๆเช่น หูดเช่นหูดหงอนไก่ หูดข้าวสุก แผลริมอ่อน รูขุมขนอักเสบ ผื่นผิวหนังอักเสบจากการแพ้หรือการสัมผัส โดยมักมีอาการคันร่วมด้วยจากที่กล่าวมา ยังบอกไม่ได้แน่ชัด หากตุ่มดังกล่าว เจ็บเยอะ ลุกลามมาก ควรไปพบแพทย์เพื่อตรวจร่างกายจริงให้ได้การวินิจฉัยที่แน่ชัดต่อไปในเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศให้ดี